Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 7 A 1991. évi II. törvény alapján a felszámolási eljárás közzétételekor
Paragraph Index: 367

1. Ügyfél által nem teljesített, nem lejárt kötelezettségek Ezen a soron kell összesíteni — ide nem értve az Épt. szerint meghatározott halasztott pénzügyi teljesítést — az ügyfelekkel szembeni követeléseknek a mérlegben nem szereplő azon állományát, amely abból fakadóan áll fenn, hogy a befektetési szolgáltató az ügyfelével kötött szerződésben (pl. megbízási keretszerződésben) az ügyfél részére az elszámolási időszakban lévő ügyletek vonatkozásában nem T napi, hanem későbbi (pl. T+4 napi, vagyis az ügyletkötést követő, de a tőzsdei elszámoló napot, illetve az aukciós megbízások teljesítési napját megelőző nap) pénzügyi teljesítést határoz meg (a továbbiakban: ügyfél-elszámolási nap). Itt azoknak az ügyleteknek az értékét kell feltüntetni, amikor a befektetési szolgáltatónak még nincs az ügyfél pozíciójához kapcsolódó finanszírozási kötelezettsége. Az „ügyfél által nem teljesített, nem lejárt kötelezettségek” részletezett sorainak kitöltése a sor megnevezésének megfelelően értelemszerűen történik.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes